કાંકરિયા લેકફ્રન્ટની સામે વ્યાયામશાળા પાસે આશરે ૩૯૯૦ ચો.મીટરના પ્લોટમાં બેઝમેન્ટ+ગ્રાઉન્ડ+ સાત માળ સુધી અંદાજિત ૬૬૫૦ ચો.મી. બિલ્ટઅપ એરિયામાં ૨૫૦ નંગ કાર પાર્કિંગ અને ૨૫૦ નંગ ટુ વ્હિલર પાર્કિંગ થઈ શકે તેવું મલ્ટી લેવલ ઓટોમેટિક પાર્કિંગ બનાવવામાં આવ્યું છે. આ મલ્ટી લેવલ પાર્કિંગમાં ટ્રાફિક બેરિઅર્સ, ટિકિટિંગ મશીન, જે તે માળે ખાલી પાર્કિંગની જગ્યા બનાવવા ડિસ્પ્લે સાઈનેજ, ઓટોમેટિક પાર્કિંગ, સિસ્ટમ જેવી કે સ્વાઈપ કાર્ડ, કાર્ડ રીડરનો પણ સમાવેશ કરાયો છે. રૂ.૨૮.૧૫ કરોડનો આ પ્રોજેક્ટ સ્વર્ણિમ જયંતી મુખ્યમંત્રી શહેરી વિકાસ યોજના હેઠળ પૂર્ણ કરાયો છે. તેમ છતાં આ પ્રોજેક્ટ મ્યુનિ. તિજોરી માટે ખોટનો ધંધો પુરવાર થયો છે.